{"_id":"5b705b4c42c79238271f8dcc","slug":"stoning-over-kanwaris-in-hardoi","type":"feature-story","status":"publish","title_hn":"\u0915\u093e\u0902\u0935\u0930\u093f\u092f\u094b\u0902 \u092a\u0930 \u092a\u0924\u094d\u0925\u0930\u092c\u093e\u091c\u0940,\u00a0\u090f\u0915 \u0927\u0930\u094d\u092e \u0935\u093f\u0936\u0947\u0937 \u0915\u0947 \u0932\u094b\u0917\u094b\u0902 \u0928\u0947 \u092c\u0930\u0938\u093e\u090f \u0932\u093e\u0920\u0940-\u0921\u0902\u0921\u0947","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}

कांवरियों पर पत्थरबाजी, एक धर्म विशेष के लोगों ने बरसाए लाठी-डंडे

क्राइम डेस्क, अमर उजाला, कानपुर Updated Mon, 13 Aug 2018 08:07 AM IST

विज्ञापन

पढ़ें अमर उजाला ई-पेपर

कहीं भी, कभी भी। *Yearly subscription for just ₹299 Limited Period Offer. HURRY UP! Read Now

ख़बर सुनें

ख़बर सुनें

यूपी के हरदोई जिले में कांवर भरने फर्रुखाबाद के लिए निकले ट्रैक्टर-ट्राली सवार कांवरियों पर शनिवार रात कुछ लोगों ने पथराव कर दिया। हमलावरों ने लाठी-डंडों का भी प्रयोग किया, जिससे चार कांवरिए घायल हो गए। घटना की सूचना पर एक घंटे बाद मौके पर पहुंची पुलिस ने कांवरियों को अपनी देखरेख में गांव के बाहर निकाला। पुलिस ने कांवरियों की तहरीर पर चार नामजद लोगों के खिलाफ रिपोर्ट दर्ज की है। चारों गांव से फरार हैं, जिनकी पुलिस तलाश कर रही है।



मामला मझिला थाना क्षेत्र के ग्राम जमुरा का है। थाना क्षेत्र के ग्राम महमूदपुर निवासी राकेश, बलवीर, हरीशंकर और रईस के नेतृत्व में एक ट्रैक्टर में दो ट्राली लगाकर लगभग 25 महिलाएं और 40 पुरुष कांवर भरने के लिए फर्रुखाबाद जिले के पांचाल घाट के लिए रवाना हुए थे। शनिवार देर रात एक बजे जब कांवरियों की ट्रैक्टर-ट्राली ग्राम जमुरा से निकल रही थी, तभी गांव के दक्षिण की ओर कुछ लोगों ने छतों से पत्थर चलाने शुरू कर दिए। पत्थरबाजी से घबराये ट्रैक्टर चालक ने ट्रैक्टर रोक दिया तो कुछ लोग लाठी-डंडे से कांवरियों पर हमले करने शुरू कर दिए। इस पर ट्रैक्टर-ट्राली से कांवरिए उतरे और मौके पर ही खड़े हो गए।



इस दौरान किसी ने मझिला थाना पुलिस को जानकारी दी। जानकारी पर एसओ विनोद मिश्र भारी पुलिस बल के साथ गांव पहुंचे। पुलिस को देखते ही अराजकतत्व मौके से भाग निकले। पुलिस ने कांवरियों को अपनी देखरेख में गांव के बाहर तक पहुंचाया। इंद्रजीत पुत्र मक्का निवासी महमूदपुर मजरा जाजूपारा और राम गोपाल निवासी फत्तेपुर कोतवाली पिहानी का पुलिस ने सीएचसी शाहाबाद में मेडिकल कराया। इंद्रजीत की तहरीर पर पुलिस ने जमुरा निवासी रहमान पुत्र मलिखे, सलीम पुत्र नईम, जावेद पुत्र रुकसाद और रासिद पुत्र बल्लीकबरा के विरुद्ध रिपोर्ट दर्ज की गई है।